Гөлшат Нигъмәтуллина

**Гөлшат Рәдиф кызы Нигъмәтуллина** ( яки , *[[1968 ел]]ның [[26 июль|26 июле]], [[ССРБ]], [[РСФСР]], [[ТАССР]], [[Казан]]*) — Татарстан Җөмһүрияте Министрлар Кабинетының Гражданлык хәле актларын теркәү идарәсе башлыгы (*2019 елның 22 феврале ― 2024 елның 21 марты*).

## Тәрҗемәи хәле
1968 елның 26 июлендә Казанда туган. «Музыка белеме» белгечлеге буенча Казан дәүләт консерваториясен (*[[1993 ел|1993]]*),  программасы буенча Казан дәүләт финанс-икътисад институтын (*[[2007 ел|2007]]*) тәмамлаган.

## Хезмәт юлы
1988-1990 елларда — Казан шәһәренең махсуслаштырылган уку йортларында укытучы.

1990—1993 елларда — Татарстан ДТРК радиосының музыка тапшырулары редакторы.

1993—2009 елларда — ТР мәдәният министрлыгында: сәнгать бүлеге баш белгече, министр ярдәмчесе, социаль-мәдәни эш һәм муниципаль мәдәният оешмалары белән бәйләнешләр бүлеге җитәкчесе, 2008—2009 елларда —  Татарстан мәдәният министры урынбасары.

2009—2019 елларда — Татарстан Республикасы Министрлар Кабинеты аппаратының мәдәният һәм ТР халыклары телләрен үстерү идарәсе башлыгы.

2019 елның 22 февраленнән — Татарстан Республикасы Министрлар Кабинетының Гражданлык хәле актларын теркәү идарәсе башлыгы.

2024 елның 21 мартында Татарстан Республикасы Министрлар Кабинетының Гражданлык хәле актларын теркәү идарәсе башлыгы вазыйфасыннан азат ителгән.
## Бүләкләре, мактаулы исемнәре
* 2005 — «Казанның 1000 еллыгы истәлегенә» медале
* 2023 ― «Татарстан Республикасы алдындагы казанышлар өчен» ордены медале ― *республикада Гражданлык хәле актларын дәүләт теркәве системасын үстерүгә һәм камилләштерүгә керткән аерым өлеше, дәүләт хакимияте органнарында күпьеллык нәтиҗәле хезмәте өчен*
## Тоткарлану
Россия Тикшерү комитеты ТР буенча идарәсенең аеруча мөһим эшләрне тикшерү буенча 6нчы бүлеге Нигъмәтуллинага карата җинаять эше кузгаткан. Ул «мошенниклык» һәм «вазифаи вәкаләтләрен арттыру» маддәләре буенча җинаять кылуда шикләнелә. Тикшерүчеләр фаразлавынча, 2020 елда Нигъмәтуллина һәм аның кул астында эшләүчеләр Татарстанның ЗАГС идарәсе архивын цифрлаштырган өчен законсыз рәвештә премияләр алган. Гөлшат Нигъмәтуллина Чаллыда тоткарланган.

2025 елның 2 сентябрендә судта соңгы сүз белән татар телендә чыгыш ясаган, аннары рус теленә күчкән. Ул үз вазифаларын «тиешенчә үтәмәве» өчен гаепне тулысынча тануын белдергән һәм үзенең урынбасары Ренат Әхмәтҗанов һәм баш хисапчы Ландыш Шәрәфетдиновага ышанып эш итүенә үкенүен әйткән. «Ышанычларын аклый алмаганым өчен республика җитәкчелеге алдында гафу үтенәм», дигән. Ул мәхкәмәдән авыру улы барлыгын исәпкә алуны үтенгән. «Зинһар акылыгыз һәм йөрәгегез белән мине ишетеп, хатын-кыз һәм анага мәрхәмәтлелек күрсәтегез», дигән.

Дәүләт гаепләве аны җинаятьләрдә гаепле дип танырга һәм 6 елга колониягә җибәрергә сораган. Аның элеккеге кул астындагылар өчен гаепләү 2 ел колония сораган.

2025 елның 11 сентябрендә Казанның Вахитов суды Гөлшат Нигъмәтуллинаны шартлы рәвештә дүрт елга хөкем иткән, шулай ук ул дәүләт хезмәтендәге вазыйфаларда эшләү хокукыннан мәхрүм ителгән.

## Искәрмәләр

## Сылтамалар
* Гөлшат Рәдиф кызы Нигъмәтуллина   

Төркем:Казанда туганнар
Төркем:Казан консерваториясен тәмамлаучылар
Төркем:«Казанның 1000 еллыгы истәлегенә» медале белән бүләкләнүчеләр
Төркем:«Татарстан Республикасы алдындагы казанышлары өчен» ордены медале белән бүләкләнүчеләр